**ORA ZERO**

*Raul Constantinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ORA ZERO

O nouăveche lume apare pe ape...

mii de ochi guri vin să se-adape

cu trupul și sângele nouvechiului zeu

revenit din căzut găunos empireu,

doar prin punct privește-n afară

când se naște-nlăuntru afară,

deasupra se cască enormă o gură

fără ochi frunte nici vis de figură

demoni mii roiesc peste gloate

de peste tot în lanțuri înnegurate

de ceea ce apare zi de zi ceas de ceas,

în lumină nimic nu a rămas...

e-o oarbă cădere-n hăul sorții

unde radamante judecă morții,

cei ce n-au dumnezeu nici lege

azi sfâșie lumi în fărădelege

strâmbe negre guri minți nulnule

de rătăcite vieți somnambule,

dintre lumi zic ei cea mai bună

nici seva nu curge, nici aerul sună...

nu e nicicând acolo vreo înviere,

moartea lor aurită n-o cere...